Πρόταση απόφασης του Συμβουλίου σχετικά με την οργάνωση συνεργασίας επί των συμφωνηθέντων κοινοτικών ενεργειακών στόχων (97/C 27/11) COM(96) 431 τελικό - 96/0218(CNS)

(Υποβλήθηκε από την Επιτροπή στις 4 Οκτωβρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τις συνθήκες, και ιδίως το άρθρο 130 παράγραφος 3 της συνθήκης για την ίδρυση της Ευρωπαϊκής Κοινότητας,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, στο συμβούλιο ενέργειας, της 7ης Μαΐου 1996, το Συμβούλιο, στο ψήφισμά του για τη Λευκή Βίβλο «Ενεργειακή πολιτική για την Ευρωπαϊκή Ένωση», καλεί την Επιτροπή να θεσπίσει διαδικασία συνεργασίας μεταξύ της Κοινότητας και των κρατών μελών προκειμένου να εξασφαλισθεί ότι οι κοινοτικές και εθνικές ενεργειακές πολιτικές είναι συμβατές με τους συμφωνηθέντες κοινούς ενεργειακούς στόχους 7

ότι, η διαδικασία αυτή πρέπει να τοποθετηθεί στο πλαίσιο καταμερισμένης ανάλυσης της ενεργειακής κατάστασης και των μελλοντικών τάσεων μέσω της συνεργασίας σε κοινοτικό επίπεδο μεταξύ των κρατών μελών σε μελέτες για ενεργειακά θέματα 7

ότι, επειδή η προώθηση της εσωτερικής αγοράς ενέργειας είναι έργο προτεραιότητας για την Κοινότητα και τα κράτη μέλη, έχει μεγάλη σημασία για την εσωτερική αγορά ενέργειας, η ανάλυση ενεργειακών τάσεων και ζητημάτων να γίνεται σε κοινοτικό επίπεδο, μέσω της συνεργασίας με τον κλάδο της ενέργειας και με κινητοποίηση όλων των ενδιαφερομένων τοπικών, περιφερειακών, εθνικών και κοινοτικών οργάνων 7

ότι η διαδικασία αυτής της συνεργασίας, λαμβάνοντας δέοντως υπόψη την αρχή της επικουρικότητας, πρέπει να εξασφαλίζει τη μέγιστη συνοχή και σύγκληση σε σχέση με τους συμφωνηθέντες ενεργειακούς στόχους προκειμένου να επιτευχθούν οι κοινοτικοί στόχοι οικονομικής και περιβαλλοντικής πολιτικής 7

ότι η Κοινότητα έχει ευρύ φάσμα αρμοδιοτήτων στον ενεργειακό τομέα δυνάμει των υφιστάμενων συνθηκών αλλά δεν υπάρχει ακόμα συνεκτικό πλαίσιο ενεργειακής πολιτικής 7

ότι τα προγράμματα πλαίσιο έρευνας και τεχνολογικής ανάπτυξης που βασίζονται στη συνθήκη για τη συνθήκη των ΕΚ και της Ευρατόμ εξασφαλίζουν την ανάπτυξη νέων ενεργειακών τεχνολογιών σε σχέση με την μη πυρηνική και πυρηνική ενέργεια 7

ότι, με την επιφύλαξη των υφιστάμενων αρμοδιοτήτων των κρατών μελών σε σχέση με τους ενεργειακούς τομείς τους, η Λευκή Βίβλος προτείνει νέα προσέγγιση για τη συνεργασία ενεργειακής πολιτικής επί των συμφωνηθέντων στόχων ενεργειακής πολιτικής και μια νέα προσέγγιση παρακολούθησης των ενεργειακών τάσεων, σε συνεργασία με τα κράτη μέλη, η οποία αναμένεται ότι θα προσέδιδε προστιθέμενη αξία με την επισήμανση και την προώθηση των καλύτερων πρακτικών, με την ενθάρρυνση συλλογικής προσέγγισης στο πεδίο των μελετών και αναλύσεων που αφορούν την ενέργεια και με την ανταλλαγή σχετικών εμπειριών 7

ότι η σταθερή δέσμευση στους κοινοτικούς ενεργειακούς στόχους εκ μέρους των κρατών μελών απαιτεί αποτελεσματική συνεργασία σε κοινοτικό επίπεδο προκειμένου να εξασφαλισθεί ότι τόσο οι εθνικές όσο και οι κοινοτικές ενεργειακές πολιτικές συνεισφέρουν στην επίτευξή τους 7

ότι, στο πλαίσιο της συνεργασίας αυτής, η Επιτροπή χρειάζεται να έχει τακτική και κατάλληλη πληροφόρηση από τα κράτη μέλη προκειμένου να μπορέσει να καταρτίσει περιοδικές εκθέσεις σχετικά με το βαθμό στον οποίο οι ενεργειακές πολιτικές των κρατών μελών και οι δράσεις της Κοινότητας συνεισφέρουν στους κοινοτικούς ενεργειακούς στόχους 7

ότι οι περιοδικές αυτές εκθέσεις που αξιολογούν τις ενεργειακές εξελίξεις στο σύνολό τους θα παράσχουν τη βάση για εξέταση των ενεργειακών εξελίξεων στο Συμβούλιο και για την υποβολή εκ μέρους της Επιτροπής των κατάλληλων νέων νομοθετικών προτάσεων 7

ότι προκειμένου να ληφθεί υπόψη η μεταβαλλόμενη ενεργειακή κατάσταση, η Κοινότητα, βάσει πρότασης της Επιτροπής, πρέπει να εξετάζει περιοδικά, και όπου κρίνεται αναγκαίο, να ενημερώνει τους συμφωνηθέντες κοινούς στόχους,

ΑΠΟΦΑΣΙΣΕ ΤΑ ΕΞΗΣ:

Άρθρο 1

Θεσπίζεται πλαίσιο για ενεργειακή συνεργασία μεταξύ της Κοινότητας και των κρατών μελών επί των συμφωνηθέντων κοινοτικών ενεργειακών στόχων που περιγράφονται στο παράρτημα, και τα οποία, ενώ αποτελούν συγκεκριμένα μέτρα για στήριξη των δράσεων που αναλαμβάνουν τα κράτη μέλη, θα συμβάλουν ιδίως στα εξής:

- επίτευξη υψηλού επιπέδου ανταγωνιστικότητας στην Κοινότητα,

- βελτίωση της ασφάλειας εφοδιασμού,

- προστασία του περιβάλλοντος,

- προώθηση της ορθολογικής και αποδοτικής χρήσης των ενεργειακών πόρων και των νέων και ανανεώσιμων πόρων ενέργειας,

- προώθηση της διεθνούς ενεργειακής συνεργασίας και απελευθεροποίηση,

- εξασφάλιση διαφάνειας των εθνικών και κοινοτικών δράσεων ενεργειακής πολιτικής,

- ανάπτυξη ανάλυσης και παρακολούθησης της αγοράς ενέργειας.

Άρθρο 2

1. Προκειμένου να επιτευχθούν οι συμφωνηθέντες ενεργειακοί στόχοι που περιγράφονται στο άρθρο 1, η Επιτροπή θα εξασφαλίσει τα ακόλουθα:

1. την παρακολούθηση των επιπτώσεων των συμφωνηθέντων κοινών ενεργειακών στόχων της ανάπτυξης ενεργειακής πολιτικής στα κράτη μέλη και της εξέλιξης της παγκόσμιας ενεργειακής κατάστασης ενόψει πιθανής προσαρμογής των κοινών ενεργειακών στόχων που περιγράφονται στο παράρτημα 7

2. τη λεπτομερή εξέταση των κοινοτικών και εθνικών δράσεων στον τομέα της ενέργειας και την ανταλλαγή των καλύτερων πρακτικών 7

3. την παρακολούθηση, την αξιολόγηση και την ανταλλαγή πληροφοριών για την ενέργεια για όλες τις πτυχές κάθε ενεργειακής δραστηριότητας 7

4. την ανάπτυξη συνεργασίας και δεσμών στον τομέα της ενέργειας 7

5. την ενθάρρυνση της ευρείας διάδοσης των αποτελεσμάτων που προκύπτουν από τα μέτρα 3 και 4.

2. Η Επιτροπή θα εξετάσει την αναγκαιότητα συγκεκριμένων κοινοτικών δράσεων για στήριξη των μέτρων που λαμβάνονται στα κράτη μέλη.

Άρθρο 3

1. Η Επιτροπή ενημερώνεται σε τακτική βάση για τα μέτρα που λαμβάνονται στα κράτη μέλη για την επίτευξη των συμφωνηθέντων κοινών ενεργειακών στόχων που αναφέρονται στο παράρτημα και για κάθε άλλο μέτρο που έχει σχέση με αυτούς τους στόχους.

2. Η Επιτροπή θα προετοιμάζει, βάσει των πληροφοριών που λαμβάνει, κατά περίπτωση, έκθεση, υπό μορφή ανακοίνωσης, σχετικά με τη συμβατότητα των ενεργειακών πολιτικών στα κράτη μέλη και των κοινοτικών δράσεων στον τομέα της ενέργειας με τους συμφωνηθέντες κοινούς ενεργειακούς στόχους. Η έκθεση αυτή διαβιβάζεται στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.

Άρθρο 4

Η παρούσα απόφαση αρχίζει να ισχύει . . .

Άρθρο 5

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

ΠΑΡΑΡΤΗΜΑ

ΣΥΜΦΩΝΗΘΕΝΤΕΣ ΚΟΙΝΟΙ ΕΝΕΡΓΕΙΑΚΟΙ ΣΤΟΧΟΙ

1. Η ενεργειακή πολιτική σε κοινοτικό επίπεδο θα πρέπει να συνεισφέρει στην επίτευξη των διαφόρων ενεργειακών στόχων που καθορίζονται στις συνθήκες ιδίως, της ολοκλήρωσης της αγοράς, της αειφόρου ανάπτυξης, της προστασίας του περιβάλλοντος και της ασφάλειας εφοδιασμού.

2. Η ολοκλήρωση της κοινοτικής ενεργειακής αγοράς, με βάση την αρχή των ανοικτών και ανταγωνιστικών αγορών, έχει ουσιαστική σημασία για την επίτευξη της ευελιξίας, της αποδοτικότητας και της μακροπρόθεσμης ασφάλειας στον ενεργειακό τομέα. Η ολοκλήρωση θα πρέπει να λάβει υπόψη τον ποικίλο χαρακτήρα της ενέργειας των κρατών μελών, τόσο των ορυκτών όσο και των μη ορυκτών καυσίμων, και να βελτιώσει την οικονομική και κοινωνική συνοχή ιδίως μέσω της ανάπτυξης των διευρωπαϊκών δικτύων.

3. Διαφανείς και μη στρεβλωμένες τιμές ενέργειας με σκοπό να εξασφαλισθεί ότι οι αγορές για όλα τα καύσιμα στην Κοινότητα λειτουργούν αποτελεσματικά και είναι πλήρως ανταγωνιστικές.

4. Προκειμένου να επιτευχθεί ο στόχος της συνθήκης για αειφόρο ανάπτυξη, οι ενεργειακοί και οι περιβαλλοντικοί στόχοι θα πρέπει να ενοποιηθούν. Όπου είναι δυνατόν το πλήρες κόστος της παραγωγής και κατανάλωσης ενεργείας θα πρέπει να αντικατοπτρίζεται στην τιμή. Τα μη ορυκτά καύσιμα μικρότερου κόστους όπως οι ανανεώσιμες μορφές ενέργειας και η πυρηνική ενέργεια που ενσωματώνει τα υψηλότερα πρότυπα ασφαλείας, μπορούν να συμβάλουν σημαντικά στο στόχο αυτό.

5. Η ενίσχυση της ασφάλειας εφοδιασμού μέσω της βελτιωμένης διαφοροποίησης και η ευελιξία των εγχωρίων και εισαγόμενων προμηθειών, μέσω της ανάπτυξης φιλικών προς το περιβάλλον εγχώριων ενεργειακών πηγών και μέσω της εξασφάλισης της ενέργειας, έχουν την ικανότητα να αποκρίνονται ταχέως και ευέλικτα σε έκτακτες ανάγκες εφοδιασμού, ιδίως σε σχέση με το πετρέλαιο και το αέριο.

6. Συντονισμένη προσέγγιση για τις εξωτερικές ενεργειακές σχέσεις προκειμένου να εξασφαλισθεί ελεύθερο και ανοικτό εμπόριο και ασφαλές πλαίσιο για τις ενεργειακές επενδύσεις. Θα πρέπει να αναπτυχθεί η συνεργασία με μη κράτη μέλη προκειμένου να βελτιωθεί η ενεργειακή ασφάλεια, να επιτευχθούν οι περιβαλλοντικοί στόχοι και να τονωθεί η ανάπτυξη και η διάδοση καταλλήλων ενεργειακών τεχνολογιών στις τρίτες χώρες.

7. Η προώθηση των ανανεώσιμων πηγών ενεργείας μέσω μέτρων στήριξης τόσο σε κοινοτικό όσο και σε εθνικό επίπεδο με στόχο την επίτευξη σημαντικού μεριδίου του καυσίμου αυτού στην πρωτογενή παραγωγή ενέργειας στην Κοινότητα μέχρι το 2010.

8. Σημαντική βελτίωση της ενεργειακής απόδοσης στην Κοινοτητα μέχρι το 2010, μέσω βελτιωμένου συντονισμού τόσο των εθνικών όσο και των κοινοτικών μέτρων.

Προκειμένου να συμβάλει στην επίτευξη των ανωτέρω στόχων η Κοινότητα θα χρησιμοποιήσει ευρύ φάσμα διαθέσιμων μέσων στον ενεργειακό τομέα, ιδίως:

- έρευνα και ανάπτυξη και διάδοση νέων και βελτιωμένων ενεργειακών τεχνολογιών,

- εναρμόνιση της φορολογικής δομής για τα προϊόντα ενέργειας προκειμένου να αποφευχθεί η στρέβλωση,

- εφαρμογή των κανόνων ανταγωνισμού των συνθηκών με το μέγιστο βαθμό διαφάνειας και συνοχής,

- τυποποίηση στον ενεργειακό τομέα,

- παρακολούθηση της εσωτερικής αγοράς,

- μέσα για συνεργασία και βοήθεια προς τις τρίτες χώρες,

- ανάπτυξη οικονομικά αποδοτικών μέσων για τον περιορισμό των αρνητικών περιβαλλοντικών επιπτώσεων της παραγωγής, της μεταφοράς και της χρήσης της ενέργειας.